इसे क्रॉस करना है तो कुरान की आयतें पढ़िए… बद्दो ने बच्चों को इसी गेम से मुस्लिम बनाया
Uttar Pradesh Ghaziabad Online Game Conversion Racket Busted -  गाजियाबाद में ऑनलाइन गेम के जरिए बच्चों का धर्मांतरण करवाने वाले रैकेट के बारे में करते हैं। इस रैकेट का मास्टरमाइंड महाराष्ट्र का शाहनवाज खान उर्फ बद्दो है, जो फिलहाल पुलिस की गिरफ्त में है।
कर्नाटक में नई सिद्धारमैया सरकार ने धर्मांतरण रोधी कानून को रद्द कर दिया है। मगर, यूपी में सरकार ने धर्मांतरण कानून की सफलता का बखान किया है। यूपी में 2 साल से धर्मांतरण कानून लागू है। इसके बावजूद राज्य में धर्मांतरण का धंधा रुकने का नाम नहीं ले रहा है। पिछले दिनों हुई कुछ घटनाएं तो हैरान करने वाली हैं। आज संडे बिग स्टोरी में “धर्मांतरण के गंदे गेम” को जानते और समझते हैं…
सबसे पहले बात गाजियाबाद में ऑनलाइन गेम के जरिए बच्चों का धर्मांतरण करवाने वाले रैकेट के बारे में करते हैं। इस रैकेट का मास्टरमाइंड महाराष्ट्र का शाहनवाज खान उर्फ बद्दो है, जो फिलहाल पुलिस की गिरफ्त में है। इस रैकेट का पोल गाजियाबाद के जैन परिवार ने खोला...। दरअसल, उनका बच्चा एक दिन घर में नमाज पढ़ते मिला। घर वालों ने पूछा ये क्या कर रहे हो? तो बोला “घर से निकालोगे तो मस्जिद में रह लूंगा।”
ये वही बच्चा है, जिसका ब्रेनवॉश बद्दो ने किया है। बद्दो ने पहले ऑनलाइन गेम के जरिए बच्चे से दोस्ती की, फिर चैटिंग के जरिए उसे इस्लाम धर्म की तरफ आकर्षित किया। बोला- “कुरान की आयतें पढ़ोगे तो GAME जीत जाओगे’। बद्दो ने बच्चे के ब्रेनवॉश के लिए जिस Fortnite गेम का सहारा लिया उस गेम ऐप को 10 लाख लोग खेलते हैं। जिस Discord ऐप के जरिए चैटिंग की, वह ऐप 10 करोड़ लोगों के पास है।
बद्दो Fortnite गेम में ICE BOX लेवल क्रॉस करवाने के लिए बच्चों को हिंदू से मुस्लिम बनने के लिए प्रेरित करता था। पुलिस को अशंका है कि उसके संपर्क में 300 से 400 बच्चे थे। उसे पाकिस्तान से फंडिंग भी मिलती थी।
आइए अब समझते हैं बद्दो के धर्मांतरण के गंदे गेम प्लान को..उसके रैकेट को? कैसे वह ऑनलाइन गेम के जरिए हिंदू बच्चों को मुस्लिम बना रहा रहा था? जानते हैं धर्मांतरण की क्रोनोलॉजी को…
अब उस जैन परिवार की पूरी कहानी पढ़ते हैं, जिनके बच्चे का ऑनलाइन गेम के जरिए धर्मांतरण हुआ
5 बार जिम के नाम मस्जिद में नमाज पढ़ने जाता है बेटा30 मई की मई की बात है। गाजियाबाद के राजनगर इलाके में रहने वाला एक जैन परिवार थाने पहुंचता है। पुलिस से अपने बच्चे की करतूतों को बताता है। पुलिस हैरान रह जाती है। परिवार कहता है कि उनका नाबालिग बेटा घर से 5 बार जिम के नाम पर निकलता है और मस्जिद में नमाज पढ़ने चला जाता है। वह मुंबई के एक व्यक्ति के संपर्क में है। और जाकिर नाइक से भी प्रभावित लगता है।
पुलिस परिवार फिर शिकायती पत्र मांगती है। इस पत्र में परिवार लिखता है…”मेरा नाबालिग बेटा पिछले कुछ वक्त से परिवार के साथ अजीब तरह का व्यवहार कर रहा है। हम लोगों को शक हुआ तो हमने उसका पीछा किया। देखा तो वह संजय नगर सेक्टर-23 की मस्जिद में नमाज पढ़ने के लिए जाता था। ये देखकर हमारे पैरों तले जमीन खिसक गई। इस बारे में बेटे से बात की, तो वह इस्लाम को अन्य धर्म से बेहतर बताने लगता है, कहता है कि वह मन से इस्लाम धर्म को स्वीकार कर चुका है।
जब बेटे के मोबाइल और लैपटॉप की पड़ताल की, तो उसमें इस्लाम धर्म से जुड़ी ढेरों कंटेंट, तस्वीरें और वीडियो मिले। बेटे ने बताया कि ऑनलाइन गेमिंग ऐप के जरिए उसी दोस्ती मुंबई निवासी बद्दो नाम के व्यक्ति से है। बद्दो से उसने कम्प्यूटर पार्ट्स भी खरीदे थे। अब दोनों दोस्त हैं। बेटा घंटों बद्दो से बात करता था। उसके फोन में कई और संदिग्ध नंबर हैं। बेटा अभी समझदार नहीं है। उसका ब्रेनवॉश कर उसे इस्लामिक गतिविधियों में शामिल किया गया है। अब वह घर छोड़कर मस्जिद के इमाम के साथ रहने की बात कर रहा है।"
अब यूपी में धर्मांतरण के दो और बड़े रैकेट को जानते हैं…
1- मेरठ में मदद के नाम पर धर्मांतरण: कोरोना में आटा-चावल देकर 400 लोगों को ईसाई बनाने का आरोप, लोग बोले-पहले मदद की, फिर देवताओं की फोटो हटवाई
मेरठ में 28 अक्तूबर को धर्म परिवर्तन का एक बड़ा मामला सामने आया। मंगतपुरम बस्ती के करीब 400 लोग SSP ऑफिस पहुंचे। उनकी शिकायत थी कि उन्हें जबरन हिंदू से ईसाई बनने को मजबूर किया जा रहा है।
आरोप था कि कुछ क्रिश्चियन लोगों ने कोरोना लॉकडाउन के वक्त बस्ती वालों की मदद की। अब धर्म परिवर्तन का दबाव बना रहे हैं। उन्हें पूजा करने और मंदिर जाने से मना किया जा रहा है। कई घरों से हिंदू देवी-देवताओं की फोटो हटवा दी। पुलिस ने मामले में 9 आरोपियों पर मुकदमा दर्ज किया।
लोगो ने बताया कि जब लॉकडाउन लगा था। तब इन लोगों की तरफ से हमें आटा, चावल दिया जाता था। उसका पैसा भी कई बार ले लेते थे। वो पैसा कहां जमा हुआ, हमें नहीं मालूम। लेकिन, अब ये कहते हैं कि हम उनके चर्च में आएं। उनके साथ रहें। हम अपने भगवान को मानते हैं, उनके जैसे कैसे हो जाएं।
2- कानपुर में चल रही थी धर्मांतरण की क्लास : ब्रेनवॉश कर बना रहे थे क्रिश्चियन; व्यापार, नौकरी और शादी का देते थे लालच
कानपुर में इसी साल 4 मार्च को पुलिस ने धर्मांतरण के बड़े सिंडिकेट खुलासा किया था। यह सिंडिकेट श्याम नगर में एक किराए के घर में चल रहा था। यहां पर लोगों को क्रिश्चियन बनाया जा रहा था। बदले में नौकरी, व्यापार, घर और शादी का लालच दिया जा रहा था। इन लोगों का महीने का दो से ढाई लाख रुपए रहने का खर्चा था।
पुलिस को मौके से धर्मांतरण से जुड़े साहित्य, ब्रेन वॉश करने वाली वीडियो भी मिले थे। पुलिस ने दो आरोपियों को अरेस्ट करके जेल भेजा था, जबकि 6 संदिग्ध हिरासत में लिए गए थे। ATS और IB के अफसर भी जांच के लिए पहुंचे थे।
पुलिस ने मामले में कानपुर के कोरिया के रहने वाले अभिजीत और रजत जिप्सम को अरेस्ट करके जेल भेजा था। धर्मांतरण गिरोह का मास्टर माइंड कोरिया का रहने वाला रजत जिप्सम था। वह श्याम नगर में किराए का फ्लैट लेकर धर्मांतरण की क्लास चला रहा था।
पुलिस की जांच में लैपटॉप और मौके से मिले पंपलेट के मुताबिक, धर्मांतरण गिरोह का सबसे बड़ा टारगेट कानपुर की मलिन बस्तियां हैं। यहां के लोगों को शादी, नौकरी, घर, इलाज और बच्चों की शिक्षा समेत अन्य लालच देकर धर्मांतरण कराया जाता है।
अब यूपी में धर्मांतरण को लेकर सरकार क्या कर रही ये भी पढ़ें...
ये भी पढ़ें... 
बुर्का पहनने, हिंदू दोस्त बनाने पर बवाल: वेस्ट यूपी में 8 दिन 9 घटनाएं... 6 जिले, 50 से 135 किमी दूरी
कर्नाटक की हिजाब गर्ल की चर्चा पूरी दुनिया में हुई। अब एक बार फिर हिजाब गर्ल सुर्खियों में है, लेकिन इस बार कर्नाटक में नहीं, यूपी में...। यहां पिछले 8 दिन में 9 ऐसी घटनाएं हुई हैं। ये सभी मामले वेस्ट यूपी के हैं। यहां हिजाब या बुर्का पहने लड़कियों के साथ बदसलूकी हुई है। अब बात आगे निकलकर मंदिरों में मुस्लिमों के आने-जाने पर पाबंदी और ड्रेस कोड तक पहुंच गई है। आज संडे स्टोरी में बात करते हैं…द यूपी स्टोरी की... यहां पढ़ें पूरी खबर 
निकाय में सीएम की "विराट" बैटिंग : जहां रैलियां की उन निगम में 100% और पालिका में 40% रहा रिजल्ट
यूपी में निकाय चुनाव का रिजल्ट आ चुका है। शहरों में भाजपा की सरकार बन चुकी है। इससे पहले 30 दिन तक पार्टियों के स्टार प्लेयर्स ने मैराथन प्रचार किया। मुकाबला भाजपा और सपा के बीच में था। कमान दोनों पार्टियों के कैप्टन सीएम योगी और पूर्व सीएम अखिलेश यादव के पास थी। अब बारी दोनों की परफॉर्मेंस के एनालिसिस की है, तो आज की संडे बिग स्टोरी में पढ़ते हैं। यहां पढ़ें पूरी खबर
यूपी की टॉप लेडी DON की क्राइम फाइल्स:इन्हें पकड़ना मुश्किल ही नहीं नामुमकिन
यूपी में क्रिमिनल्स की लिस्ट जारी हो चुकी है। कई के एनकाउंटर हो चुके हैं। असद-गुलाम के बाद तीन दिन पहले अनिल दुजाना मारा गया है। यूपी पुलिस की मोस्ट वांटेड लिस्ट में अभी भी 26 इनामी बदमाश हैं। इन पर 50 हजार से 5 लाख रुपए तक का इनाम है। इस लिस्ट में 3 नाम ऐसे हैं, जिन पर सबसे ज्यादा 5 लाख का इनाम है। इनमें एक महिला डॉन है। जिसका नाम दीप्ति बहल है। जिसे देश की 5 बड़ी एजेंसियां तलाश रही हैं। यहां पढ़ें पूरी खबर